Masimiani wa Bagai

Masimiani wa Bagai (alifariki 410 hivi) alikuwa askofu wa mji huo (leo nchini Algeria) aliyeteseka sana kwa ajili ya kupigania umoja wa Kanisa https://www.santiebeati.it/dettaglio/72690. 

Tangu kale anaheshimiwa na Kanisa Katoliki kama mtakatifu. 

Sikukuu yake huadhimishwa tarehe 3 OktobaMartyrologium Romanum.

Maisha
Kwanza askofu wa madhehebu ya Wadonato, mwaka 401 alijiunga na Kanisa Katoliki na kuteswa sana kwa imani hiyo mpya, kiasi cha kuchukuliwa kama kielelezo cha ukali wa ushindani kati ya Wakristo wa Afrika Kaskazini. Mara mbili alinusurika kuuawa kwa mapigo ya WadonatoSerge Lancel, Saint Augustine(Hymns Ancient and Modern Ltd, 2002) p289. hata Augustino wa Hippo alisema juu yake: Ana madonda mengi kuliko viungo.

Katika jaribio la kwanza alishambuliwa na umati ndani ya kanisa kuu,Erika Hermanowicz, Possidius of Calama: A Study of the North African Episcopate in the Age of Augustine (Oxford University Press, 2008) p142. akaokolewa na Wakatoliki baada ya kupata majeraha mengi.

Mara ya pili alishambuliwa na vikosi vya kijeshi vya Wadonato alipokwenda kutamalaki kikanisa kilichopiganiwa na pande hizo mbili hata mahakamaniE. M. Atkins, Robert Dodaro, Augustine: Political Writings (Cambridge University Press, 2001)  p241.. Alitupwa chini kutoka mnarani lakini aliangukia rundu la mboji. Hivyo hakufa walivyodhani maadui wake, bali alisaidiwa na wapitanjia akaendelea na juhudi zake.J. Patout Burns, Robin M. Jensen, Christianity in Roman Africa: The Development of Its Practices and Beliefs (Wm. B. Eerdmans Publishing, 2014)p234.

Mwaka 404 alimlalamikia kaisari Honori wa Dola la RomaErika Hermanowicz, Possidius of Calama: A Study of the North African Episcopate in the Age of Augustine [Oxford University Press|OUP Oxford], 2008)  p149., naye alirudisha hali ya kisheria dhidi ya Wadonato.Edward Ambrose Burgis, The annals of the Church [by E.A. Burgis
p306.

Augustino katika barua ya mwaka 402 aliandika kuwa Masimiani alijiuzulu.Nicene and Ante-Nicene Fathers, Ser. II, Vol. XIV. akamhimiza Kastori kushika nafasi ya ndugu yake ikawa hivyo.John E. Rotelle, The Works of Saint Augustine: A Translation for the 21st Century (New City Press, 2001 )  p262.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Category:Waliozaliwa karne ya 4
Category:Waliofariki 410
Category:Maaskofu Wakatoliki
Category:Watakatifu wa Algeria